Luni, 18 martie, de la ora 19.00, TVR Cultural a transmis, în direct de la Institutul Francez, dezbaterea ReThink România pe tema vieții urbane, cu antreprenorii Ovidiu Șandor și Tatian Diaconu și conf. univ. dr. Bogdan Suditu.
"Din perspectiva capitalului uman, orașele există sub semnul oportunităților, dar și al provocărilor. Demografii atenționează că oamenii care se mută în marile orașe au mai puțini copii, ceea ce accelerează fenomenul de îmbătrânire a populației. Pe de altă parte, însă, au acces la educație mai bună și oportunități de carieră mult mai mari, iar inovația și antreprenoriatul fac din orașe motoarele economiei moderne.
În același timp, însă, psihologii atrag atenția că viața urbană pare să fie asociată cu o creștere a unor afecțiuni psihice. Multe țări găzduiesc acum dezbateri intense pentru regândirea vieții urbane", arată organizatorii dezbaterii "O conversație despre regândirea vieții urbane".
Invitații conferinței ReThink România au fost antreprenorii Ovidiu Șandor și Tatian Diaconu, precum și conf. univ. dr. Bogdan Suditu, cel care a coordonat structurile de specialitate privind politicile de locuire și planificare urbană din cadrul MDRAP (2007-2013).
Producător TVR: Laura Demeter